Tradicionalna zagrebačka jela možete pronaći na Zrinjevcu, svjetski su okusi u Kurelčevoj, u Ledenom parku nude tople koktele.

Fritule, kobasice i kuhano vino, koji su proteklih godina bili gotovo jedina gastroponuda u gradu za vrijeme adventa, dobili su žestoku konkurenciju u ugostiteljskim kućicama na Zrinjevcu, Tomislavcu, Kurelčevoj, glavnome trgu, ali i Bogovićevoj i Gajevoj ulici.

Po prihvatljivim se cijenama može probati čitav niz specijaliteta, od tradicionalnih domaćih pa sve do njemačkih, američkih, nizozemskih.

Potrebno je samo uzeti vremena, prošetati se okićenim Zagrebom i izabrati što vam je po volji. I mi smo obišli štandove te izdvojili najzanimljivije u ponudi...